کد خبر: ۱۳۰۵۵۱۶

تاریخ: ۲۸ مهر ۱۳۹۲ - ۲۳:۵۴

İran İslam İnqilabının Ali Məqamlı Rəhbəri əhv fərmanı imzaladı

İslam İnqilabının rəhbəri, Ali Dini Lider Həzrət Ayətullah İmam Xamenei həbsdə olan 1241 nəfərin əfv olunması barədə fərman imzalayıb. Fərman İran Ali Məhkəməsinin xahişinə cavab olaraq həyata keçirilib.

İQNA-nın (Beynəlxalq Quran Xəbər Agentliyi) Ali Dini Lider Həzrət Ayətullah İmam Seyid Əli Xameneinin dəfətərxanasının rəsmi saytına istinadən verdiyi xəbərə görə İran Ali Məhkəməsinin bəzi məhbusların cəzasının qalan hissəsinin əfv olunması və bəzilərinin cəza müddətinin yüngülləşməsi barədə İslam İnqilabının rəhbəri və Ali Dini Lider Həzrət Ayətullah İmam Xamenei cənablarına ünvanladığı məktuba cavab olaraq Ali Dini Lider Qurban və Qədir-Xum bayramları münasibətilə ilə əfv fərmanı imzalayıb.

Əfv olunanlar siyasi və mülki məhbuslar, həmçinin hərbi cinayətlərə görə həbs edilmiş şəxslərdir.

İranın Məhkəmə Sisteminin rəhbəri Sadiq Amoli Laricani Qurban və Qədir-Xum bayramları münasibətilə ali liderə məktubla müraciət edib. Məktubda 1241 məhbusun əfv edilməsi ya cəzalarının yüngülləşdirilməsı xahiş olunur.

1305252